### Resume

I forbindelse med budgetforlig 2021 blev der afsat midler til "upcycling" af en hal fra [adresse] til en badmintonhal ved [adresse] i Vejle. Anlægget skal nu projekteres og udbydes. Projektet er udfordret af prisstigninger, og derfor anmodes der i første omgang om, at frigive midler til første fase hvor projektet udbydes. Således kan der skabes mere sikkerhed for om og i hvor høj grad projektet er underfinansieret.

### Sagsfremstilling

I forbindelse med budgetforliget for 2021, der blev indgået 10. september 2020, blev der afsat 11 mio. kr. til en ny badmintonhal ved [adresse]. Hallen er en "genbrugshal" fra [adresse] der bliver ledig i forbindelse med flytningen af Niels Hermansen.

Som følge af store prisstigninger generelt på byggematerialer, så er projektets økonomi blevet større end først antaget. Man har sammen med Vejle badminton klub og DGI Huset Vejle tilpasset projektet i den seneste tid, men med det nuværende prisindeks er fortsat forventningen, at projektet vil være underfinansieret. Det er uvist hvor meget.

Derfor anmodes der i sagen her om, at der frigives midler til geotekniske undersøgelser, brand og statisk grundlag til udbud og efterfølgende tilbud. I alt 800.000 kr. eks. moms. Sagen vil efterfølgende blive præsenteret politisk, således der kan tages stilling til det endelige projekt. Det vil i forlængelse heraf også være muligt at tilpasse projektet i et vist omfang.

### Økonomi

![](data:image/png;base64...)

Opsummering af de bevillingsmæssige konsekvenser:

Der gives en anlægsbevilling på 0,8 mio. kr. med tilhørende rådighedsbeløb i 2023 til geotekniske undersøgelser, brand og statisk grundlag til udbud og efterfølgende tilbud.

Centralt Budget har ingen bemærkninger af bevillingsmæssig karakter. Det bemærkes dog, at såfremt projektet ikke vil kunne afholdes indenfor det afsatte anlægsbudget, vil der skulle findes finansiering indenfor eksisterende midler, idet der ikke gives ufinansierede tillægsbevillinger jf. Økonomistyringsprincipperne.

### Klima og resiliensvurdering

Der er tale om et anlægsprojekt, der genbruger en eksisterende hal, hvorfor klimaaftrykket på dette anlægsprojekt vil være markant lavere end ved tilsvarende halbyggerier.

### Sagens videre forløb

Sagen skal efterfølgende behandles i Økonomiudvalget og Byrådet.

### Historik

Kultur- og Sundhedsdirektøren indstiller, 7. februar 2023, pkt. 23:

at de bevillingsmæssige konsekvenser godkendes jævnfør økonomiskema.

Beslutning fra Kultur- og Idrætsudvalget, 7. februar 2023, pkt. 23:

Anbefales.

Beslutning fra Økonomiudvalget, 27. februar 2023, pkt. 57:

Anbefales.

### Beslutning

Godkendt.